Expoziția „Continuitate și creativitate în vreme de război: patrimoniul cultural imaterial ucrainean prin ochii copiilor”
2026-01-28 - 2026-02-28 | Muzeul Etnografic al Moldovei din cadrul Complexului Muzeal Național „Moldova”, Palatul Culturii din Iași, Iasi, Iasi, iasi, 700028, Romania
Expoziția reunește două perspective complementare asupra modului în care patrimoniul cultural imaterial ucrainean continuă să dăinuie și să inspire, chiar și în contextul războiului, prin activități dedicate copiilor. Prima perspectivă pune în lumină experiențele copiilor ucraineni refugiați în România de la începutul conflictului. Sunt prezentate rezultatele proiectului finanțat de UNESCO „Community-based teaching and learning of Ukraine’s living heritage in Romania”, implementat de Jesuit Refugee Service – JRS România, prin intermediul Ministerului Culturii din România, cu spirijinul Academiei Române – Filiala Iași, al RHE Initiative (Portugalia) și al Workshop Intangible Heritage (Belgia). Secțiunea dedicată proiectului UNESCO include cinci perspective creative ce ilustrează procesul de reconectare a copiilor ucraineni refugiați cu patrimoniul lor cultural imaterial. Realizate de artiști internaționali împreună cu copii, aceste lucrări transmit un mesaj comun de pace prin vocea patrimoniului cultural imaterial. Panourile prezintă elemente reprezentative ale patrimoniului viu ucrainean explorate în cadrul atelierelor desfășurate în România: cusături tradiționale, ouă încondeiate, jocuri cu măști, olărit și Steaua de Crăciun. A doua perspectivă provine direct din Ucraina, unde, în ciuda războiului, copiii continuă să învețe tradițiile familiilor și comunităților lor. Curatoriată de experții în patrimoniu cultural imaterial ai Ministerului Culturii și Informației din Ucraina, această secțiune prezintă fotografii ale atelierelor desfășurate cu copii din regiunile Odesa, Dnipropetrovsk, Kyiv ș.a., alături de desene și obiecte meșteșugărești realizate în cadrul unor activități de educație pentru patrimoniu sprijinite de UNESCO și de alte instituții culturale din Ucraina.
https://palatulculturii.ro/exhibition/expozitia-continuitate-si-creativitate-in-vreme-de-razboi-patrimoniul-cultural-imaterial-ucrainean-prin-ochii-copiilor/
Expoziția „Continuitate și creativitate în vreme de război: patrimoniul cultural imaterial ucrainean prin ochii copiilor”

Integrarea I.A. în economia, administrația și învățământul ieșean
2026-01-29 10:00 - 13:00 (Europe/Bucharest) | Aula ARFI, B-dul Carol I, nr. 8, Iasi, Iași, 700505
Grupul de lucru „Inteligența Artificială (I.A.) în folosul urbei și locuitorilor Iașului” este un organism independent, sub egida Filialei Iași a Academiei Române, afiliat Primăriei Municipiului Iași. Grupul de lucru constituie o colaborare a mediului academic ieșean și a unor reprezentanți ai mediului economic al municipiului cu Primăria Municipiului Iași. Grupul de lucru își desfășoară activitatea pro bono și are un rol pur consultativ, la nivel științific, tehnic și educativ. Grupul de lucru poate iniția propuneri către Primăria Municipiului Iași, poate oferi indicații și clarificări strategice la solicitarea Primăriei Municipiului Iași și poate iniția publicarea unor materiale care să explice aspecte relevante pentru strategia activităților I.A. la nivelul urbei.
Prima ședință a Grupului de lucru Inteligența Artificială (I.A.) în folosul urbei și locuitorilor Iașului, cu tema
Integrarea IA în economia, administrația și învățământul ieșean, va avea loc joi, 29 ianuarie 2026, ora 10:00, în Aula Filialei Iaşi a Academiei Române.
Integrarea I.A. în economia, administrația și învățământul ieșean

Prima întâlnire transnațională a proiectului Erasmus+ CRAVT
2026-01-29 11:00 - 18:00 | Biblioteca Academiei Române, Filiala Iaşi, B-dul Carol I, nr. 8, Iasi, Iasi, 700505, Romania
Întâlnirea de lucru a marcat lansarea oficială a proiectului Erasmus+ CRAVT și a fost organizată de coordonatorul consorțiului, reunind reprezentanții tuturor celor nouă parteneri din cele cinci țări participante. Evenimentul s-a desfășurat în conformitate cu calendarul de activități aprobat prin acordul de grant. În deschiderea întâlnirii au fost transmise mesaje de salut din partea coordonatorului de proiect, Academia Română – Filiala Iași, precum și din partea Secretariatului Convenției UNESCO din 2003. Pe parcursul reuniunii au fost prezentate conceptele-cheie care vor sta la baza implementării proiectului, precum și planul de management, mecanismele de evaluare, procedurile de raportare periodică și strategia de diseminare a rezultatelor. De asemenea, au fost detaliate sarcinile principale care revin fiecărei entități partenere în cadrul primei activități a proiectului, axată pe cercetarea domeniului meșteșugurilor tradiționale la nivel internațional, cu un accent special asupra regiunilor Moldova și Ucraina.
Prima întâlnire transnațională a proiectului „CRAVT: From community-based intangible cultural heritage to social entrepreneurship. VET programme in craftsmanship within the Neighborhood East (Moldova and Ukraine)” (ERASMUS-EDU-2025-CB-VET-NE, Capacity building in the field of Vocational Education and Training (VET) in the Neighbourhood East)

Lansare de carte: Petru Negură, Andrei Cușco, Svetlana Suveică, ed., Nationalism from Below in the East European and Soviet Borderlands: Popular Responses to Nation-Building, 1900-1940, London & New York: Bloomsbury, 2026
2026-02-12 10:30 - 13:00 | Sala de Conferințe a Institutului de Istorie „A.D. Xenopol” (Str. Codrescu nr. 6, Pavilion C) si online, Str. Codrescu nr. 6, Pavilion C, Iasi
Volumul reunește treisprezece contribuții privind modul în care populațiile locale au reacționat față de proiectele de naționalizare și de construire a statului în Europa de Est și Centrală, în prima jumătate a secolului al XX-lea. Axându-se pe reacțiile „de jos” (from below) ale unor comunități din zone periferice și marginale în raport cu eforturile de construire a națiunii inițiate ”de sus”, volumul examinează regiunile de frontieră ale României, Austro-Ungariei (înainte de 1918), Poloniei, Finlandei și Imperiului Rus/URSS, între 1900 și 1940. Prin studiile de caz comparative cuprinse în volum, cartea explorează specificul social și politic al acestor comunități locale, în special evoluția formelor de identificare națională în regiunile limitrofe care făceau parte, după 1918, din diferite state independente. Alături de cei trei editori, la eveniment vor participa Dr. Flavius Solomon, CS I, și Prof. univ. dr. Ovidiu Buruiană (Facultatea de Istorie, UAIC).
Link zoom:
https://us02web.zoom.us/j/86566482083?pwd=[REDACTED]
Alte detalii: https://institutulxenopol.ro/evenimente/lansare-de-carte-nationalism-from-below-in-the-east-european-and-soviet-borderlands-popular-responses-to-nation-building-1900-1940-12-februarie-ora-10-30/
Lansare de carte: Petru Negură, Andrei Cușco, Svetlana Suveică, ed., Nationalism from Below in the East European and Soviet Borderlands: Popular Responses to Nation-Building, 1900-1940, London & New York: Bloomsbury, 2026

Ioan Petru Culianu. O microistorie intelectuală
2026-02-20 11:00 - 17:00 | Aula ARFI, B-dul Carol I, nr. 8, Iasi, Iași, 700505
Academia Română – Filiala Iași organizează seria lunară de conferinţe sub genericul „PRELEGERI ACADEMICE” și vă invită să participați la conferința Ioan Petru Culianu. O microistorie intelectuală susținută de Prof. Sorin ANTOHI.
Manifestarea va avea loc vineri, 20 februarie 2026 începând cu ora 11.00 în Aula Filialei.
Seria „PRELEGERI ACADEMICE” este destinată publicului larg oferind dezbateri pe teme științifice actuale contribuind astfel la viața culturală a comunității ieșene.

Ioan Petru Culianu. O microistorie intelectuală

Gheorghe Platon – 100 de ani de la naștere
2026-02-26 08:00 - 17:00 | Biblioteca Academiei Române, Filiala Iaşi, B-dul Carol I, nr. 8, Iasi, Iasi, 700505, Romania
În data de 26 februarie 2026 se împlinesc 100 de ani de la nașterea istoricului Gheorghe Platon, membru al Academiei Române și director onorific al Bibliotecii Academiei Române, Filiala Iași în anii ’90.
Cu această ocazie, Biblioteca organizează o prelegere susținută de prof. univ. dr. Gheorghe Cliveti, membru corespondent al Academiei Române, și prof. univ. dr. Mihai Cojocariu, Universitatea „Alexandru Ioan Cuza” din Iași.
Vă invităm joi, 26 februarie, începând cu ora 11.00. Intrarea este liberă.
Gheorghe Platon – 100 de ani de la naștere

Mișcarea plăcilor tectonice geopolitice și Republica Moldova. Scenarii, actori, motivații
2026-03-04 10:30 - 12:30 | Institutul de Istorie „A. D. Xenopol”, str. Codrescu, nr. 6, Sala de conferințe
Institutul de Istorie „A.D. Xenopol”, în colaborare cu Societatea de Studii Istorice din România, organizează dezbaterea Mișcarea plăcilor tectonice geopolitice și Republica Moldova. Scenarii, actori, motivații. Participanți: Dorin Dobrincu, Armand Goșu, Teodor Moga, Octavian Țâcu. Moderator: Flavius Solomon. Plecând de la un interviu recent al președintei Republicii Moldova, Maia Sandu, pentru podcastul The Rest Is Politics, vor fi discutate aspecte privitoare la schimbările geopolitice din Europa, în contextul războiului Rusiei din Ucraina, și impactul acestora asupra Republicii Moldova.
Dezbaterea va putea fi urmărită online pe pagina Facebook a Institutului IIADX.
Link dezbatere: https://us02web.zoom.us/j/81574511633?pwd=[REDACTED]

Conferințele „Alexandru Philippide”
2026-03-12 10:00 - 12:00 | Biblioteca Academiei Române, Filiala Iaşi, B-dul Carol I, nr. 8, Iasi, Iasi, 700505, Romania
În seria Conferințelor „Alexandru Philippide”, Institutul de Filologie Română „Alexandru Philippide”, prin Departamentul de lexicologie și lexicografie, organizează manifestarea cu titlul Lexicologia și lexicografia ieșeană – continuitate și inovație, în cadrul căreia coordonatoarea echipei de lexicografi, CS I dr. Elena Isabelle Tamba, va face o Prezentare a Departamentului de lexicologie și lexicografie, în care se oferi o imagine de ansamblu asupra activității echipei ieșene în cei aproape 60 de ani de existență. Vor fi evidențiate principalele direcții de cercetare, de la contribuția la marile proiecte academice, în cadrul programului de cercetare Tezaurul lexical al limbii române – Dicționarul limbii române (DLR), Corpusul lexicografic românesc electronic (CLRE), eDTLR. Dicționarul-tezaur al limbii române în format digital – până la inițiativele recente dedicate terminologiilor specializate și dezvoltarea continuă a resurselor lexicale digitale. Vor fi prezentate schimbările de paradigmă din cercetarea lexicografică, precum și activitățile de diseminare științifică, inclusiv prin programul „Academia Altfel”, producția editorială și implicarea departamentului în formarea tinerilor cercetători, ilustrând modul în care tradiția filologică ieșeană se continuă și se adaptează la noile contexte ale cercetării lingvistice cu metode și tehnologii contemporane.
Punctul central al conferinței îl reprezintă lansarea primei părți redactate de echipa ieșeană din a doua ediție a dicționarului-tezaur: Dicționarul limbii române (DLR). Ediția a doua. Tomul III. Litera C. Fascicula 1 (C – CADUȚEU), care va fi prezentată de două personalități din domeniul filologiei din România: prof. univ. dr. Rodica Zafiu, membru corespondent al Academiei Române (online, via zoom) și prof. univ. dr. Ioan Milică, directorul Bibliotecii Centrale Universitare ,,Mihai Eminescu”, Iași.
De asemenea, colegii de la Biblioteca Academiei Române – Filiala Iași vor organiza o expoziție cu lucrări lexicografice reprezentative pentru istoria dicționarului-tezaur editat sub egida Academiei Române și pentru evoluția Departamentului de lexicologie și lexicografie de la Institutul de Filologie Română „Alexandru Philippide”.
Această conferință reprezintă un bun prilej de a înțelege mai bine ce presupune activitatea unui lexicograf în Academia Română.
Conferințele „Alexandru Philippide”

Oameni, cărți, istorii la Biblioteca Academiei Române, Filiala Iași: Constantin I. Angelescu și Constantin C. Angelescu
2026-03-18 12:00 - 14:00
Miercuri, 18 martie 2026, inaugurăm seria de evenimente „Oameni, cărți, istorii la Biblioteca Academiei Române, Filiala Iași” în care dorim să scoatem la lumină fonduri valoroase de publicații și documente și pe aceia care le-au constituit și adunat, oameni importanți ai trecutului nostru.
Ediția I a acestei serii îi omagiază pe Constantin I. Angelescu, medic, om de stat, membru de onoare al Academiei Române, reformator al școlii românești în perioada interbelică și pe fiul acestuia, Constantin C. Angelescu, ilustru profesor de drept la Universitatea „Alexandru Ioan Cuza”.
Conferințe:
„Prof. dr. Constantin I. Angelescu, un ctitor al modernității românești” – Profesor universitar emerit dr. Dana BARAN, Universitatea de Medicină și Farmacie „Grigore T. Popa” Iași, Președinte al Societății Internaționale de Istoria Medicinei (ISHM)
„Constantin C. Angelescu și ambivalența suveranității populare: între democrație și plebiscit” – Profesor universitar emerit dr.H.c. Valerius M. CIUCĂ, Universitatea „Alexandru Ioan Cuza” din Iași
„Constantin C. Angelescu și amprenta liberală a constituționalismului românesc” – Conferențiar universitar dr. Marius BĂLAN, Universitatea „Alexandru Ioan Cuza” din Iași
„Pagini de medicină, pagini de istorie: publicațiile periodice din fondul Constantin I. Angelescu” – o prezentare a fondul Angelescu, constituit de Constantin I. Angelescu și donat bibliotecii noastre de fiul acestuia, Constantin C. Angelescu, făcută de Gabriela NEGOIȚĂ, colega noastră de la Compartimentul de Publicații Periodice.
Vă așteptăm miercuri, 18 martie 2026, de la ora 12.00, în sala de lectură a bibliotecii. Intrarea este liberă.
Oameni, cărți, istorii la Biblioteca Academiei Române, Filiala Iași: Constantin I. Angelescu și Constantin C. Angelescu

Conferința „Research, Education & Innovation Ecosystems” – Sinergii între Horizon Europe, CBE JU și Erasmus+
2026-03-19 - 2026-03-20 | Academia Română Filiala Iași Bulevardul Carol I, nr. 8, sediul Academiei Române - Filiala Iași, din Copou, Carol I, nr.8, Iasi, Iasi, 700505, Romania
În perioada 19–20 martie va avea loc conferința „Research, Education & Innovation Ecosystems”, un eveniment dedicat consolidării colaborării dintre mediul de cercetare, educație și inovare, prin valorificarea sinergiilor dintre programele europene Horizon Europe, CBE JU (Circular Bio-based Europe Joint Undertaking) și Erasmus+.
Conferința își propune să reunească actori relevanți din domeniul cercetării, educației, mediului economic și al societății civile, pentru a identifica sinergii care pot consolida lanțurile valorice ale producției și transferului de cunoaștere. În cadrul sesiunilor vor fi prezentate oportunități de finanțare și colaborare în cadrul programelor Horizon Europe, CBE JU și Erasmus+, precum și instrumente utile pentru formarea consorțiilor și dezvoltarea capacității instituționale pentru proiecte europene.
Prin această inițiativă se urmărește stimularea cooperării între instituții, mediul academic și sectorul economic, în vederea dezvoltării unor ecosisteme durabile de cercetare, educație și inovare și a creșterii participării la proiecte europene.
Pentru mai multe detalii despre conferință accesați: https://clipp.cesar2030.eu/ria-ecosystems-conference/
Program.pdf
Conferința „Research, Education & Innovation Ecosystems” – Sinergii între Horizon Europe, CBE JU și Erasmus+

Conferință și prezentări de carte
2026-03-26 11:00 - 15:00 | Sala de Conferințe a Institutului de Istorie „A. D. Xenopol” Str. Codrescu 6, Pavilion C, Str. Codrescu 6, Pavilion C, Iasi, iasi, 700479, Romania
Institutul de Istorie „A. D. Xenopol”, colectivul de Istorie Modernă, vă invită la conferința Vintilă Rosetti. Idei noi, timpuri vechi, prezentată de dr. Liviu Bratescu, CS II și două prezentări de carte:
Conservatorism, regionalism moldovenesc și alte mofturi de secol XIX, Simion-Alexandru Gavriș, Iași, ed. Timpul, 2025 – prezintă dr. Remus Tanasă, CS III;
An Epochal Threshold? The 1821 Uprising in the Romanian Principalities in Bicentennial Perspective, editat de Gabriel Leanca, Cosmin Mihuţ, Cristian Ploscaru, Istanbul, ed. ISIS Press, 2026, prezintă dr. Leonidas Rados, CS I
Conferință și prezentări de carte

Cercetarea şi scrierea istoriei la Institut – prelegeri şi ateliere
2026-03-28 - 2026-05-30 | Institutul de Istorie „A.D. Xenopol”, Strada Codrescu 6, Pavilion C, Iași, 700479, România
Program de prelegeri și ateliere la Institutul „A. D. Xenopol”
Ești student, masterand, doctorand sau pur și simplu pasionat de cunoaşterea şi scrierea istoriei? Institutul de Istorie „A. D. Xenopol” din Iași te invită să participi la un program de dezbatere, aplicare şi formare, susținut de cercetători. Într-un cadru deschis dialogului vei putea explora teme diverse, precum mecanismele electorale moderne, influența francmasoneriei și funcționarea justiției în Moldova medievală şi premodernă. Un loc special se va acorda relațiilor internaționale și geopoliticii, având ca obiect statutul Basarabiei, alianțele din perioada interbelică și interesele marilor puteri europene în spațiul românesc. Prin temele de istorie urbană şi locală se va marca importanța studiilor istorice în conservarea patrimoniului urban și analiza critică a izvoarelor documentare. Aşadar, participanții sunt invitați să exploreze trecutul prin dezbateri și exerciții practice aplicate pe diverse teme şi perioade istorice.

Detalii program:

Structură: 8 întâlniri interactive desfășurate între 28 martie și 30 mai 2026, în zilele de sâmbătă.
Locuri: Sunt disponibile doar 15 locuri, pentru a asigura un dialog autentic în cadrul atelierelor.
Selecție: Se face pe baza ordinii înscrierii și a motivației exprimate în formular.
Finalitate: Participarea la întregul program îți aduce o diplomă de participare, acordată în cadrul Conferinței Anuale a Institutului (6 iunie 2026).

Perioada de înscriere: 18 – 26 martie 2026.
Înscrie-te prin completarea formularului: https://forms.gle/7nyxUrL7JZ1mVkGc6

IMPORTANT: Selecția se face în limita celor 15 locuri disponibile, pe baza ordinii înscrierii și a motivației exprimate, iar parcurgerea programului şi acordarea diplomelor presupune participarea la toate cele 8 întâlniri programate.
Tematicile din cadrul programului: Cercetarea şi scrierea istoriei la Institut – prelegeri şi ateliere (28 martie – 30 mai 2026)

Istorie și justiție în Moldova medievală și premodernă

Dr. Cătălina Chelcu (CS I), specialist în istorie medievală şi premodernă.
Tema: Descoperă cum a evoluat sistemul juridic românesc de la dreptul nescris la justiția instituțională, explorând universul criminalității și al controlului social până la 1832.
Atelier: Discuții aplicate pe marginea unor texte legislative premoderne și documente privind soluționarea unor cauze penale vechi.

„Animale fantastice”: Fanarioții în secolul al XVIII-lea

Dr. Mihai-Cristian Amăriuței (CS III), specialist în istorie modernă.
Tema: O analiză captivantă a epocii fanariote și a modului în care posteritatea istoriografică a modelat imaginea acestora.
Atelier: Vei analiza surse documentare și fragmente de surse narative privitoare la domniile lui Gigore III Ghica și Nicolae Mavrogheni; 2) material vizual ilustrativ (PowerPoint).

Patrimoniul cultural urban: Cazul orașului Iași

Dr. Marius Chelcu (CS I), specialist în istorie urbană.
Tema: Importanța studiilor istorice în salvarea memoriei orașului și prevenirea intervențiilor arhitecturale agresive în zonele protejate.
Atelier: Vei analiza pe baza fotografiilor și documentelor de arhivă conflictele istorice dintre autorități și proprietari privind estetica fațadelor din centrul Iașului.

Conspirație și democrație: Francmasoneria în România

Prof. dr. Cătălin Turliuc (CS I), specialist în istorie modernă şi contemporană.
Tema: O incursiune în istoria asociaționismului fraternalist, de la secolul al XVIII-lea până în perioada interbelică, analizând rolul masonilor în momentele cheie ale modernizării României.
Atelier: Vei învăța să descifrezi terminologia specifică, simbolistica și constituțiile lojilor francmasonice direct din documente de arhivă.

Românii la urne: Alegeri și marketing politic (1866-1914)

Dr. Liviu Brătescu (CS I), specialist în istorie modernă.
Tema: Evoluția procesului electoral, a partidelor și a presei politice în România modernă.
Atelier: Analiza comparativă a programelor politice, manifestelor și discursurilor de campanie pentru a înțelege comunicarea politică a vremii.

România în politica Marilor Puteri (1878-1918)

Dr. Flavius Solomon (CS I), specialist în relații internaționale.
Tema: Locul Regatului României în strategiile Rusiei, Austro-Ungariei și Germaniei între Congresul de la Berlin și finalul Marelui Război.
Atelier: Identificarea unor teme de cercetare și analiza documentelor din fondurile de arhivă străine și românești.

Basarabia: Viziuni și politici concurente

Dr. Andrei Cușco (CS III).
Tema: Tensiunile dintre aspectele sociale și naționale în Basarabia în timpul prăbușirii Imperiului Rus și al Unirii din 1918.
Atelier: Dezbatere pe baza rapoartelor administrative și memoriilor epocii (precum cel al lui Pan Halippa) referitoare la integrarea regiunii.

Aliați și alianțe: De la interbelic la Al Doilea Război Mondial

Dr. Bogdan Alexandru Schipor (CS II).
Tema: Mecanismele de securitate și alianțele României (cu Polonia, Mica Înțelegere) și motivele pentru care acestea s-au dovedit fragile în fața marilor puteri în 1940.
Atelier: Analiza resorturilor care au dus la izolarea diplomatică a României în pragul celui de-Al Doilea Război Mondial.

Programul îşi oferă ocazia de a lucra direct cu sursele, de a înţelege procesul cercetării istorice şi metodele scrierii istoriei!

Cercetarea şi scrierea istoriei la Institut – prelegeri şi ateliere

Ecologie și etică. Lumea vie și responsabilitatea umană în Antropocen (eveniment din seria Cunoaștere și dialog)
2026-04-02 11:00 - 13:00 | Aula ARFI, B-dul Carol I, nr. 8, Iasi, Iași, 700505
Astăzi trăim în Antropocen, era în care schimbările produse în natură de intervenția omului își arată magnitudinea și gravitatea. Speciile se sting cu o rapiditate incredibilă iar cele care încă rezistă o fac cu mare greutate. Poluarea sufocă planeta, oceanele își schimbă compoziția, atmosfera se încălzește prea mult. În fața acestor cataclisme de nivel planetar, al adevăratului ecocid pe care îl vedem, ne putem uneori simți neputicioși. Însă speranță apare să apară atunci când realizăm că facem cu toții parte din această mare rețea care este casa noastră comună și fiecare acțiune pe care o facem are puterea de a produce schimbare.
Dezbaterea la care vă invităm vrea să aducă în atenția publicului larg aceste subiecte actuale și sensibile și să popularizeze noi idei în interacțiunea cu natura și protecția mediului. Această dezbatere deschide seria „Cunoaștere și dialog”, întâlniri ce au drept prim scop popularizarea științei și transferul de cunoaștere prin dialoguri academice între cercetători din Academia Română – Filiala Iași și invitați, experți în domeniile lor, din universități, alte institute, mediul economic, social cu participarea și implicarea unui public cât mai larg.
Ecologie și etică. Lumea vie și responsabilitatea umană în Antropocen (eveniment din seria Cunoaștere și dialog)

How to protect cultural rights in motion? Safeguarding intangible cultural heritage amid displacement and migration
2026-04-27 14:00 - 17:00 | Biblioteca Academiei Române, Filiala Iaşi, B-dul Carol I, nr. 8, Iasi, Iasi, 700505, Romania
Masa rotundă propusă are ca temă centrală modalitățile de salvgardare a patrimoniului cultural imaterial în contexte de criză, abordate prin prisma drepturilor culturale. Inițiativa se bazează pe o colaborare solidă între experți din cadrul ARFI și cei din Ucraina, dezvoltată în cadrul programelor UNESCO, și își propune să creeze un cadru comun de reflecție asupra fragilității patrimoniului viu, în vederea identificării unor soluții concrete și a unor bune practici care să sprijine comunitățile în păstrarea și transmiterea tradițiilor, în condițiile în care acestea sunt afectate de conflicte, migrație sau alte crize recente. În același timp, evenimentul urmărește consolidarea unei rețele de specialiști preocupați de protejarea și valorizarea patrimoniului cultural imaterial vulnerabil.
Contextul de desfășurare este unul internațional, conectat la inițiative mai ample dedicate patrimoniului aflat în situații de risc. Evenimentul se aliniază tematic Zilei Internaționale a Monumentelor și Siturilor (18 aprilie), care în acest an are drept temă capacitatea de susținere de urgență pentru patrimoniul viu în situații de conflict și dezastru, dar și cu Zilele Europene ale Patrimoniului, care vor aborda tema „Patrimoniul în risc: Revitalizare, Rezistență, Reimaginare”. Astfel, masa rotundă subliniază necesitatea unor abordări integrate de protejare a patrimoniului material și imaterial.
Intervențiile vorbitorilor acoperă o gamă diversă de teme complementare, conturând o perspectivă interdisciplinară asupra patrimoniului cultural imaterial și vor fi moderate de dr. Ioana Baskerville. De la deschiderea cadrului conceptual al mesei rotunde prin analiza drepturilor de proprietate intelectuală ca instrument de sprijin pentru comunități, discuțiile vor integra dimensiuni juridice, antropologice și aplicate, incluzând exemple de proiecte europene în curs dedicate protejării integrate a patrimoniului în situații de urgență.
Contribuțiile experților ucraineni vor aduce în prim-plan impactul direct al războiului asupra patrimoniului viu. Dr. habil. Adina Hulubaș va prezenta o inițiativă derulată în România, cu sprijinul ARFI, dedicată educației pentru patrimoniul cultural imaterial în rândul copiilor ucraineni strămutați. Alte intervenții vor extinde cadrul discuției prin exemple comparative relevante, precum analiza drepturilor culturale ale păstorilor transhumanți din Portugalia sau cercetarea privind cercetarea și susținerea patrimoniului cultural imaterial al diasporei românești din Italia, subliniind dinamica și adaptabilitatea patrimoniului în contexte de mobilitate. În ansamblu, masa rotundă abordează trei dimensiuni majore ale „mișcării” în relație cu patrimoniul imaterial: deplasarea forțată (refugiați și persoane strămutate), migrația (transformări culturale în diaspora) și mobilitatea ca trăsătură structurală (păstoritul transhumant). Evenimentul va evidenția vulnerabilitatea și reziliența patrimoniului viu, subliniind rolul comunităților în adaptarea și transmiterea acestuia în condiții dificile.

How to protect cultural rights in motion? Safeguarding intangible cultural heritage amid displacement and migration

Mircea Eliade – savantul, prozatorul, interpretul
2026-04-28 10:00 - 12:00 | Aula ARFI, B-dul Carol I, nr. 8, Iasi, Iași, 700505
Academia Română – Filiala Iași vă invită să participați la colocviul dedicat personalității lui Mircea Eliade, intitulat:
„Mircea Eliade – savantul, prozatorul, interpretul”
Evenimentul reunește intervenții academice care propun o privire amplă asupra operei și moștenirii intelectuale a lui Mircea Eliade, din perspectivă filosofică, hermeneutică și literară.
Program:

Acad. Wilhelm Dancă – „Primatul spiritualului la Mircea Eliade și Ioan Paul al II-lea”
Acad. Ștefan Afloroaei – „Repere hermeneutice în scrierile lui Mircea Eliade”
Prof. univ. dr. Nicu Gavriliuță – „Actualitatea lui Mircea Eliade”
Prof. univ. dr. Bogdan Crețu – „Proza lui Mircea Eliade și «misiunea» Tinerei Generații”

Ședință de comunicări semestrială
2026-05-07 11:00 - 17:00 | Institutul de Istorie „A. D. Xenopol”, str. Codrescu, nr. 6, Sala de conferințe
Manifestarea științifică va reuni cercetători ai Institutului de Istorie „A. D. Xenopol”, precum și specialiști din diferite centre academice din țară, cu preocupări de istorie medievală românească, istorie socială, istorie ecleziastică și nu numai.
Vor susține comunicări:
Mihai-Cristian Amăriuței, Mihai Anatolii Ciobanu,„Au pus de au scos toate pietrile hotară”. Moșiile Hârlău și Maxut în surse cartografice și felurite scrisori
Sorin Grigoruță, Doctorul Anastasie Lascăr: amănunte biografice
Prezentări de carte:
Petronel Zahariuc (ed.), Romanians and Mount Athos. Monasteries, Archives, Pilgrimages, Peter Lang, 2026, 680 p. (prezintă Marius Chelcu, CS I, Institutul de Istorie „A. D. Xenopol”, Academia Română, Filiala Iași)
Ședință de comunicări semestrială

Ședință de comunicări
2026-05-13 11:00 - 17:00 | Sala de Conferințe a Institutului de Istorie „A. D. Xenopol”, Str. Codrescu 6, Pavilion C
Manifestare științifică organizată de Departamentul de Istorie Modernă din cadrul Institutului de Istorie „A. D. Xenopol”
Vor susține comunicări:

Simion-Alexandru Gavriș, Un reprezentant puțin cunoscut al unei familii celebre: George T. Brătianu (n. 1839)
Remus Tanasă, prezentarea cărții: Liviu Brătescu, Civil Society and Political Actors in Romania. Achievements and Limits Of Modernization 1866-1914, Konstanz, Hartung-Gorre Verlag, 2025, 256 p.

Ședință de comunicări

Sesiunea Omagială CENTENAR Academician Valeriu D. COTEA
2026-05-15 11:00 - 14:00 | Aula ARFI, B-dul Carol I, nr. 8, Iasi, Iași, 700505
Academia Română Filiala Iași, prin Centrul de Cercetări pentru Oenologie Iași anunță organizarea unei sesiuni omagiale dedicate împlinirii a 100 de ani de la nașterea Academicianului Valeriu D. Cotea (1926–2026), personalitate emblematică a științei românești și fondator al școlii moderne de oenologie din România.
Evenimentul se va desfășura vineri, 15 mai 2026, începând cu ora 11:00, în Aula Academiei Române – Filiala Iași (Bulevardul Carol I, nr. 8, Iași).
Sesiunea este organizată de Academia Română – Filiala Iași, Secția de Științe Agricole și Silvice a Academiei Române și Centrul de Cercetări pentru Oenologie Iași, în parteneriat cu publicația „Contemporanul” și S.C. Cotnari S.A.
Manifestarea reunește personalități marcante ale mediului academic, universitar, administrativ și cultural, care vor evoca contribuția remarcabilă a Academicianului Valeriu D. COTEA la dezvoltarea cercetării vitivinicole, la formarea generațiilor de specialiști și la promovarea valorilor științifice românești pe plan internațional.
Programul cuprinde alocuțiuni susținute de:

Acad. Viorel BARBU, Președinte al Academiei Române – Filiala Iași, Președinte al Secției de Științe Matematice
Acad. Marius ANDRUH, Președinte al Academiei Române
Acad. Gabriela MARINOSCHI, Vicepreședinte al Academiei Române
Mihai CHIRICA, Primar al Municipiului Iași,
Acad. Doru PAMFIL, Președinte al Academiei Române – Filiala Cluj-Napoca, Președinte al Secției de Științe Agricole și Silvice
Acad. Ioan Păun OTIMAN, Președinte al Academiei Române – Filiala Timișoara
Prof. dr. Florin STĂNICĂ, m.c. AR, Președinte al Academiei de Științe Agricole și Silvice
Prof. dr. Gerard JITĂREANU, m.c. AR, Rector al Universității de Științele Vieții „Ion Ionescu de la Brad” din Iași
Prof. dr. Vasile VÎNTU, Președinte al Senatului Universității de Științele Vieții „Ion Ionescu de la Brad” din Iași
Ovidiu GHEORGHE, Președinte Patronatul ACDBR
Cezar GENOIU, Scriitor, regizor

Moderator: Petronela COTEA MIHAI, Realizator RADIO IAȘI, Vicepreședinte Asociația Presei Agricole din România, Vicepreședinte UZPR – Filiala Iași
Amfitrion: Prof. dr. Valeriu V. COTEA, membru corespondent al Academiei Române, coordonator al Centrului de Cercetări pentru Oenologie Iași.
Sesiunea omagială „Centenar Academician Valeriu D. Cotea” reprezintă un moment de profundă recunoaștere a contribuției sale științifice excepționale, a rolului său în dezvoltarea oenologiei moderne și a impactului durabil asupra cercetării agricole și silvice din România.
Prin această manifestare, comunitatea academică își exprimă respectul și gratitudinea față de o personalitate care a marcat decisiv evoluția domeniului și a contribuit la afirmarea prestigiului științei românești.
Participarea este deschisă tuturor celor interesați de valorile cercetării științifice și de moștenirea intelectuală a Academicianului Valeriu D. Cotea.
Afiș
Invitație.pdf
Sesiunea Omagială CENTENAR Academician Valeriu D. COTEA

Mărturii despre români în arhive rusești. Lansarea volumului „Archiva Moldaviae”, Supliment, 2023 (Arhiva Militar-Istorică de Stat a Rusiei (I). Fondul 438. Inventar arhivistic)
2026-05-19 11:00 - 14:00 | Sala de Conferințe a Institutului de Istorie „A. D. Xenopol”, Str. Codrescu 6, Pavilion C
Manifestarea va reuni cercetători ai Institutului de Istorie „A. D. Xenopol”, precum și specialiști din centrul academic Iași, cu preocupări de istorie românească și universală, care vor dezbate chestiuni legate de mărturiile despre români din fondurile arhivistice străine.
Vor susține intervenții:

Mihai Anatolii Ciobanu
Mihai-Cristian Amăriuței
Mihai Chiper
Dorin Dobrincu

Mărturii despre români în arhive rusești. Lansarea volumului „Archiva Moldaviae”, Supliment, 2023 (Arhiva Militar-Istorică de Stat a Rusiei (I). Fondul 438. Inventar arhivistic)

Originea neolitică a numelui românesc „Plugul” pentru constelația Orion – Prof. univ. dr. Tudor Arvinte
2026-05-20 14:00 - 18:00 | Aula ARFI, B-dul Carol I, nr. 8, Iasi, Iași, 700505
Legenda „Primele pluguri. Cultul lui Orion”, culeasă de Elena Niculiță-Voronca la sfârșitul secolului al XIX-lea în Bucovina, descrie constelația Orion ca fiind Primul Plug cu care Dumnezeu i-a învățat pe țărani să are.
Studiul corelează legenda constelației Orion, numită în tradiția românească Plugul sau Rarița, cu date arheoastronomice, climatice, etnografice și arheologice. Apusul constelației Plugul după apusul Soarelui marca începutul primului arat de primăvară.
Legenda Plugului a putut funcționa ca o predicție a începutului aratului de primăvară în Bucovina între 4700 și 3600 î.Hr. Legenda și credințele agrare legate de Orion au fost, foarte probabil, aduse în Europa prin migrațiile neolitice din Anatolia. Corelațiile analizate arată că legenda Plugului a supraviețuit în nordul României timp de cel puțin 5600 de ani.
Originea neolitică a numelui românesc „Plugul” pentru constelația Orion – Prof. univ. dr. Tudor Arvinte

Colocviul internațional „Lexicografia academică românească. Provocările informatizării” AcadLexi 2026
2026-05-21 - 2026-05-23 | Institutul de Lingvistică „Iorgu Iordan – Alexandru Rosetti”, București Online, via zoom
În perioada 21–23 mai 2026, filologi din țară și din străinătate se întâlnesc la singura manifestare științifică dedicată științei și, deopotrivă, artei lexicografiei în România – Colocviul internațional „Lexicografia academică românească. Provocările informatizării. AcadLexi”, care după 14 ediții desfășurate la Iași și online, se va derula la București (dar și online, via zoom), la Institutul de Lingvistică „Iorgu Iordan – Alexandru Rosetti”, în cadrul Celui de al 10-lea Simpozion Internațional de Lingvistică (SIL).
Manifestarea este organizată anul acesta în premieră de către toți lexicografii care pregătesc dicționare pentru limba română: cele trei departamente de lexicografie din institutele cu profil filologic din Academia Română (Departamentul de lexicologie și lexicografie de la Institutul de Filologie Română „Alexandru Philippide”, de la Academia Română, Filiala Iași, Departamentul de lexicografie și etimologie de la Institutul de Lingvistică „Iorgu Iordan – Alexandru Rosetti” din București, Departamentul de lexicologie și lexicografie de la Institutul de Lingvistică și Istorie Literară „Sextil Pușcariu”, de la Academia Română, Filiala Cluj-Napoca), precum și Institutul de Filologie Română de la Chișinău.
Așadar, dacă sunteți curioși să aflați lucruri noi despre dicționare, digitalizare, lexicologie, dar și despre alte subiecte, în perioada 21–23 mai vă așteptăm direct, la Institutul de Lingvistică „Iorgu Iordan – Alexandru Rosetti” din București, dar și online, via zoom!
Pe lângă prezentările dedicate dicționarelor, programul, derulat în acest an de-a lungul a trei zile, cuprinde rezultate ale cercetărilor lingvistice din cadrul institutelor de specialitate ale Academiei Române și al facultăților de profil din țară și din străinătate.
Ca și la celelalte ediții ale AcadLexi, în prima zi a manifestării, o secțiune este dedicată discuțiilor pe tema Prezent și perspective în lexicografia academică românească, la care participă deopotrivă autorii dicționarelor realizate sub egida Academiei Române și specialiștii beneficiari ai acestor instrumente și resurse dedicate limbii române. În cea de-a doua zi, în cadrul colocviului se va desfășura o secțiune tematică Digitalizarea textelor în alfabet chirilic și de tranziție.
După 14 ediții desfășurate doar la Iași, cu această nouă ediție, AcadLexi 2026, se trece într-o nouă etapă, cea în care întâlnirile anuale ale lexicografilor români ajung pe rând în toate centrele de cercetare în acest domeniu, de la București, Iași, Cluj-Napoca și Chișinău!
Pentru participarea online, se poate lua legătura cu organizatorii!
Programul manifestării
Studiile rezultate în urma prezentărilor vor fi publicate în seria Actele Colocviului internațional „Lexicografia academică românească. Provocările informatizării”. AcadLexi 2026, volum de tip ebook, ce va fi accesibil și pe pagina Institutului de Filologie Română „ Alexandru Philippide” (https://philippide.ro/volume_acadlexi.html).
Informații despre edițiile anterioare: https://philippide.ro/acadlexi.html
Date de acces prin Zoom Meeting: se ofere la cerere, de la organizatori.
Lucrările vor fi transmise în direct pe pagina de Facebook a Institutului de Filologie Română „Alexandru Philippide”.
Colocviul internațional „Lexicografia academică românească. Provocările informatizării” AcadLexi 2026

28th International Conference Tourism and Rural Space in National and International Context – TARS, 22-23 May 2025 Vatra Dornei /Conferința Internațională Turism și Spațiu Rural în Context Național și Internațional – TARS (Ediția a 28-a)
2026-05-22 - 2026-05-23 | hibrid (Vatra Dornei și online)
În perioada 22 – 23 mai 2026, Academia Română – Filiala Iași, Institutul de Cercetări Economice și Sociale „Gheorghe Zane” împreună cu Agenția Națională a Zonei Montane (ANZM) și Centrul de Economie Montană – CEMONT Vatra Dornei, va organiza cea de-a 28-a ediție a Conferinței științifice internaționale „Tourism and Rural Space in National and International Context” (TARS), cunoscută anterior cu denumirea „Turismul rural românesc în context internațional. Actualitate şi perspective” (TRR).
Aceasta, se va desfășura în format hibrid: cu prezență fizică, la sediul Agenției Naționale a Zonei Montane, din Vatra Dornei, strada Runc nr. 23, cât și cu participare online.
Evenimentul se adresează oamenilor de știință, cercetătorilor, cadrelor didactice universitare, doctoranzilor, masteranzilor, cu preocupări în cercetarea fenomenului turistic și a spațiului rural, care, își propun să găsească soluții pentru problemele multiple și dificile cu care se confruntă spațiul rural internațional și activitatea turistică din aceste areale.
Conferința este structurată pe două paliere: O etapă de prezentare a lucrărilor științifice – la sală și o aplicație practică de o jumătate de zi. În cadrul aplicației practice se vor vizita obiective reprezentative pentru dezvoltarea rurală și turistică din zonă.
Manifestarea din acest an, va aborda următoarele tematici:

Schimbările climatice și turismul
Turism cultural
Turism etnic
Turism indigen
Turism de patrimoniu
Turism imersiv
Turism religios/ Pelerinaje
Turism montan
Turism bazat pe natură/Ecoturism
Turism rural/Agroturism
Turism și fauna sălbatică
Turism gastronomic/ Lanț scurt alimentar
Dezvoltare rurală
Exemple de bune practici în turism din întreaga lume

Mai multe detalii pot fi gasite pe pagina web a Conferinței: https://www.tarsconference.com/tars-2026
Program TARS 2026.pdf
28th International Conference Tourism and Rural Space in National and International Context – TARS, 22-23 May 2026 Vatra Dornei /Conferința Internațională Turism și Spațiu Rural în Context Național și Internațional – TARS (Ediția a 28-a)

Despre creativitatea lexicală
2026-05-29 11:00 - 13:00 | Aula ARFI, B-dul Carol I, nr. 8, Iasi, Iași, 700505
Academia Română – Filiala Iași organizează seria lunară de conferinţe sub genericul „PRELEGERI ACADEMICE” și vă invită să participați la conferința Despre creativitatea lexicală susținută de Prof. dr. Eugen MUNTEANU, m.c. Manifestarea va avea loc vineri, 29 mai 2026 începând cu ora 11.00 în Aula Filialei.
Seria „PRELEGERI ACADEMICE” este destinată publicului larg oferind dezbateri pe teme științifice actuale contribuind astfel la viața culturală a comunității ieșene.
Despre creativitatea lexicală

Din istoria Botoșanilor: oameni și instituții
2026-06-03 10:30 - 15:30 | Muzeul Județean Botoșani Piața Revoluției nr. 7, etaj 2, clădirea CEC, intrarea pe ușa laterală
Institutul de Istorie „A. D Xenopol”, Academia Română, filiala Iași, în parteneriat cu Muzeul Județean Botoșani și Consiliul Județean Botoșani, organizează conferința Din istoria Botoșanilor: oameni și instituții. Evenimentul va face parte din manifestările dedicate Zilelor „Nicolae Iorga”, organizate în fiecare an de Muzeul Județean Botoșani.
Program,pdf
Din istoria Botoșanilor: oameni și instituții

Conferința anuală a Institutului de Istorie „A. D. Xenopol” din Iași
2026-06-04 - 2026-06-06 | Institutul de Istorie „A. D. Xenopol”, str. Codrescu, nr. 6, Sala de conferințe
Institutul de Istorie „A. D. Xenopol” al Academiei Române, Filiala Iaşi organizează, între 4 și 6 iunie 2026, a șaptea ediție a Conferinței Anuale, un eveniment de referință pentru comunitatea academică.
Desfășurată într-un format hibrid – fizic, în Sala de conferințe din strada T. Codrescu 6, Pavilion C, și online, prin livestream pe pagina de Facebook a institutului – conferința promite o experiență intelectuală de înaltă ținută.
Pe parcursul celor trei zile, peste 50 de istorici din mediul universitar și de cercetare din țară și din străinătate, alături de tineri doctoranzi, vor susține comunicări științifice și vor dezbate pe teme diverse, unele extrem de actuale.
Evenimentul va fi deschis de prelegerea inaugurală a Domnului Profesor Oliver Jens Schmitt (Academia Austriacă de Științe, Universitatea din Viena), cu titlul
Rivalii occidentali ai Moscovei – Reflecții asupra unei noi istorii a ideilor politice din Europa de Est. Cu această ocazie, Oliver Jens Schmittva primi titlul de Membru de Onoare al Institutului, în cadrul unei ceremonii în care cercetătorul Dorin Dobrincu va susține Laudatio.
Tematicile abordate în cadrul ediției din acest an includ istoria Bisericii, patrimoniu, istorie culturală, istoriografie, diplomație, regimuri și ideologii politice.
Este o nouă ocazie cu care Institutul de Istorie „A. D. Xenopol” invită nu doar cercetători și cadre universitare, ci și studenți, profesori de istorie, jurnaliști culturali și toţi cei pasionaţi de cunoaşterea trecutului să ia parte la un eveniment ce îmbină rigoarea științifică cu deschiderea către publicul larg, evenimentul fiind posibil datorită susţinerii Primăriei Municipiului Iaşi şi sponsorilor.
Detalii și programul complet pot fi urmărite pe pagina oficială de Facebook a institutului și pe site-ul Conferinței, https://conferintaxenopol.ro/.
Program.pdf
Afiș

Conferința anuală a Institutului de Istorie „A. D. Xenopol” din Iași

Dialoguri despre educație, literația – competență fundamentală pentru învățare
2026-06-05 - 2026-06-06 | Aula, Sala Mică și Biblioteca – Academia Română, Filiala Iași Participare directă și online
Manifestarea se desfășoară în cadrul ediției a III a DIALOGURI DESPRE EDUCAȚIE. A fost precedată de conferința pe aceeași temă din 10-11 iunie 2025 și Simpozionul din 17 oct. 2025, cu participare internațională, de Zilele Academice Ieșene, editia XL. TEMATICA: Metaanaliza conceptului de literație; Relația literație și mediul de învățare; Înțelegere și interpretare, fundamente ale învățării; Prezentarea programului MEN, „Mecanisme de intervenție pentru alfabetizare funcțională în învățământul preuniversitar – MIAF” și a rezultatelor primului an de implementare Accentul va fi pe utilizarea și dezvoltarea adecvată a unor practici eficiente pentru literație, în vederea îmbunătățirii învățării, în general, a elevilor, studenților, în special. Invitați speciali ai simpozionului: Acad. Mircea Dumitru, Vicepreședinte al Academiei Române, Acad. Viorel Barbu, Președinte Academia Română, Filiala Iași, Prof. univ. dr. WILLIAM BROZO – George Mason University, USA, Prof. univ. dr. Heribert Hinzen, Germania, Sturla Bjerkaker, Member of the International Adult and Continuing Hall of Fame, University of Oklahoma, Prof. univ. Dr. Maria de Lourdes Dionisio – Minho University, Portugal, Prof. univ. Emerit dr. Dan Potolea, București, Prof. univ. Emerit dr. Ioan Neacșu, București, Prof. univ dr. Adrian Opre, Universitatea „Babeș-Bolyai” Cluj-Napoca, Prof. Univ. dr. Otilia Dandara, Universitatea de Stat din Moldova, Conf. univ. Dr. Adrian Ghicov, Universitatea Pedagogică de Stat „Ion Creangă” Chișinău. Termene:

Termen limită pentru primirea abstractelor/înscrierii: 15 februarie 2026 – tema și abstractul în Engleză pe e-mail: comisieeducatie@acadiasi.ro

Termen limită pentru primirea lucrărilor conferinței: 15 martie 2026 – primirea lucrării

24-25 aprilie 2026 – Prezentarea lucrării

Date de conectare online Teams: https://teams.microsoft.com/meet/33375365095694?p=EAIt0cxs2A97u4D2jZ https://acadiasi.org/dialoguri-despre-educatie-literatia-competenta-fundamentala-pentru-invatare-3/

Anunț DATE MODIFICATE

Conferința LITERAȚIA, COMPETENȚĂ FUNDAMENTALĂ PENTRU ÎNVĂȚARE

SE VA DESFĂȘURA ÎN ZILELE DE5 și 6 IUNIE 2026

Volumul este la EDITURA UNIVERSITĂȚII „ALEXANDRU IOAN CUZA”, LANSAREA VA FI VINERI 5 IUNIE 2026
Vezi PROGRAMUL CONFERINȚEI
Toți participanții – și fără comunicare – vor beneficia de Certificate.

ICES Gender&Society International Conference
2026-06-17 - 2026-06-19 | Deschiderea oficială a conferinței, 17.06.2026 (orele 10-14), Biblioteca ARFI Lucrări pe secțiuni: 17.06.2026 (orele 14-18), Institutul de Cercetări Economice și Sociale „Gheorghe Zane” Online, lucrări pe secțiuni, 18-19.06.2026
Vă invităm să participați la un eveniment academic internațional axat pe gen și provocările inegalităților de gen. Conferința este organizată de Institutul de Cercetări Economice și Sociale „Gheorghe Zane” (ICES), Academia Română, Filiala Iași și va avea loc, în format fizic și online, în perioada 17-19 iunie 2026.
Considerăm că înțelegerea relației dintre gen și societate din perspectivă istorică și interculturală, precum și a schimbărilor în rolurile femeilor și bărbaților în diferite contexte sociale și culturale, va oferi modalități mai bune de promovare a egalității de gen. Conferința va explora teme multidisciplinare, precum construcția socială și rolul genului în diferite societăți, semnificațiile genului și sexului în societățile din trecut și din prezent, experiențele contemporane și istorice ale femeilor, dar și practicile culturale care modelează identitățile sociale și mențin inegalitățile structurale. De asemenea, vom aprecia orice abordare care prezintă contribuția, experiența și participarea femeilor în domeniile social, politic, cultural, științific și economic, evidențiind perspectivele și ideile lor valoroase.
Încurajăm trimiterea de lucrări care tratează în mod critic diverse teme, inclusiv (dar fără a se limita la) relația dintre gen și politică, economie, drept, educație, sănătate, natură, intersecționalitate, sexualitate și violență. Suntem interesați și de teme precum genul în era digitală, perspective istorice asupra genului, reprezentări literare și artistice ale genului și perspective feministe contemporane. Conferința este deschisă specialiștilor din toate domeniile academice care își concentrează cercetarea pe aceste teme. Contribuțiile tinerilor cercetători sunt în mod deosebit binevenite.
Anul acesta, conferința va găzdui și cea de-a 8-a ediție a Simpozionului științific național Paradigma conștiinței – abordări multidisciplinare și interdisciplinare, axat pe „Gen și sănătate mintală”, cu scopul de a explora modurile complexe în care genul modelează sănătatea, boala, bunăstarea și accesul la îngrijire în contexte psihologice, sociale, culturale și etice. Prin dialog interdisciplinar, simpozionul din acest an urmărește să promoveze o înțelegere nuanțată a sănătății mintale ca experiență umană determinată de gen și să promoveze abordări mai incluzive și mai echitabile în cercetare, practica clinică și politicile de sănătate. Pentru mai multe informații vă invităm să vizitați pagina web a evenimentului: https://ices-arfi.ro/en/event/ices-gender-society-international-conference/
https://ices-arfi.ro/eveniment/ices-gender-society-international-conference/
Termen limită pentru primirea abstractelor: 15.04.2026

ICES Gender&Society International Conference

Sisteme agroalimentare durabile și antreprenoriat rural (Ediția a III-a)
2026-06-24 09:00 - 15:00 | On-line – platforma Zoom
Evenimentul este organizat de Institutul de Cercetări Economice și Sociale „Gheorghe Zane” – Academia Română, Filiala Iași, în parteneriat cu Asociația Rural Development Research Platform, și își propune să deschidă un spațiu de dialog interdisciplinar dedicat provocărilor și oportunităților actuale din mediul rural.
Vom discuta despre rolul sistemelor agroalimentare durabile și al antreprenoriatului rural în contextul actual al tranziției ecologice, al crizelor economice și climatice și al nevoii de reziliență economică și socială în comunitățile rurale. Ne dorim să explorăm împreună soluții pentru consolidarea inițiativelor locale, stimularea inovației și valorizarea resurselor teritoriale printr-un schimb de idei deschis și aplicat. Sunt invitați să participe cercetători, antreprenori, actori din administrația publică, ONG-uri și alți specialiști interesați de dezvoltarea durabilă a spațiului rural. Dacă doriți să contribuiți activ la dezbatere, vă rugăm să ne transmiteți titlul intervenției și un scurt rezumat până cel târziu 19 iunie 2026.
Invitație.doc
Program Masa rotunda SADAR 24 Iunie 2026.pdf
Date de acces Zoom:

https://us02web.zoom.us/j/83991230921?pwd=[REDACTED]

Sisteme agroalimentare durabile și antreprenoriat rural (Ediția a III-a)

Workshop internațional la Iași: „Funerary and Social Landscapes at the Western Borders of the Eurasian Steppe (5th–3rd Centuries BC)”
2026-06-25 - 2026-06-26 | Academia Română Filiala Iași Bulevardul Carol I, nr. 8, sediul Academiei Române - Filiala Iași, din Copou, Carol I, nr.8, Iasi, Iasi, 700505, Romania
În perioada 25–26 iunie 2026, Institutul de Arheologie Iași al Academiei Române, Filiala Iași organizează workshopul internațional „Funerary and Social Landscapes at the Western Borders of the Eurasian Steppe (5th–3rd Centuries BC)”, un eveniment dedicat cercetării comunităților și peisajelor funerare de la frontiera vestică a stepei eurasiatice în a doua epocă a fierului.
Coordonat de Alexandru Berzovan, Denis Topal și Lavinia Grumeza, workshopul reunește specialiști din România, Republica Moldova, Ucraina şi Statele Unite ale Americii, oferind un cadru de dialog interdisciplinar asupra unor teme precum structurile sociale, practicile funerare, fortificațiile și interacțiunile culturale din spațiul nord-pontic și carpatic.
Programul include o conferință inaugurală susținută de Victor Cojocaru, precum și prezentări care aduc în discuție rezultate recente ale cercetărilor dedicate comunităților getice, scitice și altor populații din zona de contact dintre lumea stepelor și Europa de Sud-Est.
Program.pdf

Ședință de comunicări
2026-06-26 11:00 - 16:00 | Institutul de Istorie „A.D. Xenopol”, Strada Codrescu 6, Pavilion C, Iași, 700479, România
Manifestare științifică organizată de Departamentul de Istorie Contemporană din cadrul Institutului de Istorie „A. D. Xenopol” în colaborare cu Centrul de Studii Regionale şi Pluraliste „Transilvania” din Târgu Mureş
Vor susține comunicări:
Cuvânt de deschidere: Dr. Cătălin Turliuc Conf.univ.dr. Camelia Crăciun, de la Universitatea din Bucureşti, Teatrul idiş în România interbelică. Între tradiţie şi instituţionalizare
Afiș
Ședință de comunicări
